OzLabs/hebrew-wiki-articles huggingface dataset:
כפרית תעשיות

כפרית תעשיות (1993) בע"מ היא חברה ציבורית ישראלית המייצרת חומרי גלם לתעשיית הפלסטיק. מטה החברה שוכן בקיבוץ כפר עזה, ולה חברות בנות בבעלותה המלאה במדינות שונות בעולם.

==היסטוריה==
חברת כפרית תעשיות (1993) בע"מ נוסדה בפברואר 1993 בכפר עזה, ובהמשך אותה שנה נרשמו מניותיה למסחר בבורסה לניירות ערך בתל אביב. קיבוץ כפר עזה מחזיק 57.63% מהבעלות בחברה. החברה עוסקת בפיתוח, ייצור ומכירה של תרכיזים, תוספים ותערובות לתעשיית הפלסטיק.

מטה החברה ואחד ממפעלי הייצור שלה שוכנים בכפר עזה, ולה חברות בנות המייצרות בסין, בגרמניה, בקנדה, בארצות הברית ובשוודיה.

מוצרי החברה:
* תרכיזים להקניית תכונות ללוחות קירוי, זיגוג ויישומים אחרים העשויים מפוליקרבונט.
* תרכיזים להקניית תכונות ליריעות ורשתות בשימוש חקלאי.
* תרכיזים מעכבי בעירה.
* תרכיזים להענקת צבע למוצר הסופי.
* תרכיזים לייעול את הייצור של יריעות לשימושי אריזה.
* חומרים מבוססי HDPE לייצור צנרת להולכת מים חמים, חימום תת-רצפתי, נפט, גזים וכדומה.
* תרכיזים ליריעות המיוצרות במתיחה דו-כיוונית על בסיס פוליפרופילן.
* תערובות פולימריות מוליכות, לאריזות אנטי סטטיות, חלקי רכב וחלקי אלקטרוניקה הרגישים לחשמל סטטי ועוד.
* תרכיזים נוספים, להקניית תכונות שונות כגון תרכיזים מקציפים להפחתת המשקל הסגולי של מוצר הסופי, תרכיזי ריח לאריזות, משפרי שקיפות, מיצבי חום, מונעי חמצון, מונעי הידבקות ועוד.

בטבח בכפר עזה במתקפת הפתע על ישראל נרצחו שלושה מעובדי החברה, בהם סמנכ"ל הפיתוח העסקי נדב גולדשטיין, אשר אשתו ושלושת ילדיו נחטפו, והושבו בעסקה לאחר 51 ימים<ref></ref>. מפעל הייצור בכפר עזה הושבת זמנית, וחזר לפעול כעבור חודש.

==קישורים חיצוניים==
* 
* 

==הערות שוליים==

קטגוריה:התעשייה הקיבוצית
קטגוריה:תעשייה פלסטית בישראל
קטגוריה:כפר עזה
קטגוריה:ישראל: חברות שהוקמו ב-1993
המורליסטים הצרפתים

מהפינה השמאלית למעלה וב[[כיוון השעון: ז'אן דה לה ברייר, פרנסואה דה לה רושפוקו, המרקיז דה וובנארג, ניקולא שאמפור]]
המורליסטים הצרפתים (בצרפתית: moralistes français) הוא כינוי למסורת של סופרים והוגי דעות צרפתים, שעסקו במוסר ובתיאר התנהגויות אישיות, חברתיות ופוליטיות, לעיתים קרובות באמצעות כתיבת מקסימות ואפוריזמים קצרים, ועל פי רוב גם בטון הומוריסטי ואירוני. מסורת זו קשורה לסלונים הספרותיים הצרפתיים בין המאה ה-16 ועד למאה ה-18. המסורת מתחילה עם המסות של מישל דה מונטיין (1580), ותקופת הזוהר שלה הייתה בשלהי המאה ה-17.<ref name=":1"></ref>

ארבעת המורליסטים הצרפתים הבולטים, לצד יצורותיהם העיקריות, היו:

* פרנסואה דה לה רושפוקו, Reflexions ou sentences et maximes morales (1665) (הרהורים או אמרות ואמרי שפר מוסריים)
* ז'אן דה לה ברייר, Caractères ou les moeurs de ce siècle (1688)
* המרקיז דה וובנארג, Introduction à la connaissance de l’esprit humain, suivie de réflexions et maximes (1746)
* ניקולא שאמפור, Maximes et pensées, caractères et anecdotes (1795)
מורלסטים צרפתים בולטים נוספים היו: מונטסקייה,<ref name=":2" /> שארל ז'וזף,<ref name=":2" /> פייר שארון , שארל פינו דיקלו , אנטואן דה ריווארול ,<ref name=":2">Fritz Schalk, Die französischen Moralisten, Bremen: Schünemann 4. Auflage (Band 1: La Rochefoucauld, Vauvenargues, Montesquieu, Chamfort, Rivarol. Sammlung Dieterich, 22. 4. neubearb. Aufl. Wiesbaden o. J. & Leipzig 1962 / Band 2: Galiani, Fürst von Ligne, Joubert. ebd. Nr. 45.)</ref> פרדיננדו גליאני ,<ref name=":2" /> ז'וזף ז'ובר .<ref name=":2" /> יש הקושרים למסורת זו גם את בלז פסקל, שחיבורו Pensées ("הגיגים" או "מחשבות") פורסם רק ב-1670 ולאחר מותו.<ref name=":1" /><ref></ref>

המורליסטים הצרפתיים השפיעו רבות על מחברים מאוחרים יותר בהם: וולטר, גאורג כריסטוף ליכטנברג , יוהאן וולפגנג פון גתה, ארתור שופנהאואר,<ref name=":0"></ref> פאול ריי,<ref></ref> פרידריך ניטשה,<ref name=":0" /><ref></ref> אוסקר ויילד, פול ואלרי וז'ול רנאר.

== לקריאות נוספות ==
===ספרות ראשונית בעברית===
* בלז פסקל, הגיגים, תרגם מצרפתית בצירוף מבוא והערות: יוסף אור, ירושלים: הוצאת ספרים ע"ש י"ל מאגנס, תשל"ו.
* בלז פסקל, מחשבות, תרגום: רמה איילון, עריכה מדעית: ז'ואל הנסל, הוצאת מאגנס, 2016
* פרנסואה דה לה רושפוקו, אמרות, מחברות לספרות, מצרפתית: ישראל זמורה, תשי"ז.
* פרנסואה דה לה רושפוקו, כתבים נבחרים, הוצאת הקיבוץ המאוחד, מצרפתית: יוסי אסודרי, 2015.
* ניקולא שאמפור, מאמרות (מצרפתית: ראובן מירן), דחק, כרך טו', 2022.

===ספרות משנית===
<div class="mw-content-ltr">
* Gosse, Edmund. [https://www.gutenberg.org/cache/epub/19872/pg19872-images.html Three French Moralists and The Gallantry of France]. Project Gutenberg, 2006.
</div>

== הערות שוליים ==

קטגוריה:זרמים בפילוסופיה
קטגוריה:סופרים צרפתים
קטגוריה:פילוסופים צרפתים
קטגוריה:מוסר
ארתור אלמאי

ארתור אלמאי, (במקור ויינפלד, בהונגרית: Almai Artúr; קאשה, 1 בפברואר 1894<ref></ref> – בודפשט, 17 בינואר 1978) היה רופא שיניים, כירורג פה ולסת מחלוצי ניתוחי הפה והלסת בממלכת הונגריה.

== ביוגרפיה ==
ארתור ויינפלד נולד במשפחה יהודית כבנם של הסוכן נוסע מוזס (משה) ויינפלד ושל וסרֵן שוורץ. הוא השלים את לימודי התיכון שלו בבית הספר המלכותי הממלכתי ההונגרי בזומבור (1904–1912), ולאחר מכן הפך לסטודנט בפקולטה לרפואה של אוניברסיטת בודפשט (1912) (שמה היום אוניברסיטת אטווש לוראנד). בפרוץ מלחמת העולם הראשונה התגייס וביצע שירות בחזית. החל מסתיו 1916 מילא את תפקידיו הרפואיים בחזית האיטלקית, בתחנת הסיוע של הגדוד, תחילה כעוזר רופא ולאחר מכן כסגן רופא גדודי. הוא נפל בשבי האיטלקי ונפצע פעמיים בחזית. שוחרר כסגן רפואי. אלמאי קיבל מספר עיטורים על עמידתו בקרבות. לאחר המלחמה, בשנת 1923. קיבל את התואר דוקטור לרפואה. עם סיום לימודי הוא עבד במרפאה הפנימית מספר 1 לצד רז'ה באלינט. מאוחר יותר עבד בפוליקליניקה Charité ובקליניקת השיניים. בשנות ה-20 הוא שהה שנה בבון עם פרופסור אלפרד קנטורוביץ, ממנו למד את שיטות טיפול השיניים המודרניות ביותר באותה תקופה. לאחר שחזר הביתה, הוא פתח את המרפאה שלו עם מספר חדרי המתנה בראש הגשר בצד בודה של גשר מרגיט. אלמאי היה חבר במספר אגודות רפואיות ומדעיות ונחשב לאחד מרופאי השיניים המפורסמים בשנות ה-30 של המאה ה-20.

הוא הובא למנוחות בבית קברות היהודי ברחוב קוזמה.<ref>Új Élet, 1978. február 1. (33. évfolyam, 3. szám)</ref>

== משפחתו ==
אשתו הראשונה הייתה אדית רוזנצוויג (1908–?), בתם של בנו רוזנצוויג ושל רוזליה דוקס, עמה התחתן ב-1928 בבודפשט.<ref></ref> רעייתו השנייה הייתה ד"ר אווה גרגיי (1914–1993), רופאת שיניים, פרופסור באוניברסיטה.

בניו ד"ר ג'רג' אלמאי (1947–2013) וד"ר יאנוש אלמאי (1949) היו רופאי שיניים.

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM108183 נתוניו] במאגרי המוזיאון הספרותי פטפי)
* (לקסיקון התחייה ההונגרית)
* Gergely András: Jeles magyar zsidó orvosok lexikona. Budapest, Makkabi, 2001 (אנדראש גרגיי: לקסיקון רופאים יהודים הונגרים מפורסמים ומצטיינים. בודפשט. הוצאת מכבי. 2001)
* 

== הערות שוליים ==

קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:בוגרי אוניברסיטת אטווש לוראנד בודפשט
קטגוריה:רופאים יהודים הונגרים
קטגוריה:רופאי שיניים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1894
קטגוריה:הונגרים שנפטרו ב-1978
נורמנדי (CG-60)

נורמנדי (CG-60) היא סיירת טילים מונחים מסדרת טיקונדרוגה בשירות צי ארצות הברית. הספינה חמושה בתותחים, בטילים נגד מטוסים, נגד קרקע ונגד צוללות, וכלי נשק נוספים ללוחמת קרקע-אוויר, קרקע-קרקע ואנטי-צוללות. הנורמנדי הייתה ספינת המלחמה האמריקאית הראשונה מאז 1945 שהשתתפה בלחימה כבר בשיט הבכורה שלה. בשנת 1998 היא זכתה בתואר "מספר טילי הטומהוק הגדול ביותר שנורו על ידי סיירת הצי האמריקאי". היא נקראת על שם המערכה בנורמנדי במלחמת העולם השנייה.

== היסטוריה ==
הנורמנדי נבנתה בעיר באת' במדינת מיין, הושקה ב-19 במרץ 1988 ונכנסה לפעולה ב-9 בדצמבר 1989. נמל הבית שלה הוא בנורפוק, וירג'יניה.

בהפלגת הבכורה שלה ב-28 בדצמבר 1990 הצטרפה הנורמנדי לכוחות האו"ם שניהלו את המבצעים הצבאיים במלחמת המפרץ. הספינה הגיעה למפרץ הפרסי דרך תעלת סואץ והים האדום, ובמהלך המלחמה ירתה 26 טילי שיוט מסוג טומהוק, הגנה על ספינות וכלי טיס של בעלות הברית באזור, אכפה את המצור הימי על עיראק וסייעה באיתור והשמדת מוקשים של האויב.<ref>[http://navysite.de/cg/cg60.html#prof USS Normandy (CG 60)]</ref>

ב-11 באוגוסט 1995, נורמנדי נשלחה לים האדריאטי כדי לתמוך במאמץ המלחמתי של האו"ם מול סרביה ומונטנגרו, שם שימשה בעיקר בפיקוח על הטיסות במרחב האווירי האדריאטי.

במסגרת חגיגות יובל ה-50 לפלישה לנורמנדי, אירחה הנורמנדי על סיפונה תשעה מוותיקי מלחמת העולם השנייה, וכן כ-15,000 מבקרים שהשתתפו במהלך שבועיים בטקסי הזיכרון שנערכו משני צידי תעלת למאנש.

ב-28 באוגוסט 1995, נורמנדי החלה בפריסה של שישה חודשים לים התיכון, והשתתפה במתקפה על אתרי פיקוד ושליטה בליסינה, בוסניה-הרצגובינה, צפונית למעוז הסרבים הבוסניים באניה לוקה.<ref>Rip, Michael Russell and Hasik, James M.:The Precision Revolution: GPS and the Future of Aerial Warfare. Naval Institute Press, 2002. . Page 226</ref> בתקיפה זו נעשה לראשונה שימוש בדגם חדיש של הטומהוק שהונחה באמצעות GPS.<ref>Rip and Hasik, op. cit., pp. 227–228</ref>

באוקטובר 1997 השתתפה נורמנדי בתרגיל משותף לציים מ-27 מדינות מול חופי מצרים, ולאחר מכן הופנתה למשימות הגנה אווירית במפרץ הפרסי, אליו הגיעה בזמן שיא של 5 ימים.

הספינה סיירה במפרץ הפרסי במשך ארבעה חודשים וביצעה פעולות יירוט ימיות מוצלחות.

ב-8 באוקטובר 2023, למחרת התקפת חמאס על ישראל, הורה שר ההגנה האמריקני, לויד אוסטין, לשלוח את קבוצת התקיפה של נושאת המטוסים ג'רלד פורד למזרח הים התיכון, ובכלל זה את הנורמנדי, ואת המשחתות ראמאג', קרני (DDG-64), רוזוולט ותומאס האדנר.<ref></ref>

==קישורים חיצוניים==

== הערות שוליים ==

קטגוריה:אוניות מלחמה בצי ארצות הברית
קרב פרי גן

קרב פרי גן התרחש ב-7 באוקטובר 2023, במסגרת מתקפת הפתע על ישראל. במהלך הקרב הסתערו מחבלים המשתייכים לארגון הטרור חמאס על מושב פרי גן הסמוך לדרום רצועת עזה, במטרה לבצע טבח בתושבי המושב ולחטוף מהם לרצועת עזה. מולם לחמו חבר כיתת הכוננות היחיד ביישוב, רבש"צ חבל שלום, 2 שוטרים שהגיעו למקום, ואליהם הצטרפו במצטבר 11 מחברי כיתת הכוננות של היישוב הקהילתי שלומית שקפצו למקום על דעת עצמם, כדי לסייע לתושבי פרי גן. הם ניהלו קרב עם המחבלים והצליחו לבלום אותם. שוטר ושניים מחברי כיתת הכוננות נהרגו בקרבות, וחמישה נפצעו.

== רקע ==

== מהלך הקרב ==
כיתת הכוננות של פרי גן מנתה במקור 8 חברים, אולם בהמשך קוצצה ל-4 בלבד. מתוכם רק 2 היו באותה השבת במושב. בבוקרו של ה-7 באוקטובר המחבלים התקרבו לביתו של רס"ב בדימוס יונתן בן נעים, שירה בדלת להרחיקם. בתגובה המחבלים הקיפו את הבית וירו לכיוונו מכל עבר, וכשהסתגרו יונתן ובני ביתו בממ"ד, אף פתחו חמ"ל בתוך הבית שמשם הוציאו חוליות בניסיון לטבוח בתושבי המושב.

בנו של יונתן פרסם מתוך הממ"ד בקבוצות הוואטסאפ בהן הוא חבר את מיקומם, מה שהקפיץ את רבש"ץ חבל שלום עם 2 שוטרים שהביא איתו. הם ניהלו קרב במשך חצי שעה במהלכו הוציאו דיווח על מיקום ההיתקלות, והדבר הביא להקפצתם של 11 מחברי כיתת הכוננות של היישוב השכן שלומית, כולל הרבש"ץ של המושב.

המחבלים התכוונו לבצע טבח בקיבוץ. לאחר שפרצו לשני בתים ריקים מאדם, וזרעו בהם הרס רב, המחבלים התכוונו לפשוט על הבית השלישי, שהכיל משפחה. המחבלים אף הספיקו לירות לעבר הממ"ד<ref></ref>. 

בעת הגעתם של חברי כיתת הכוננות, הם פתחו בקרב יריות עם המחבלים אשר הציל את תושבי הבית ואת כלל המושב מטבח, מאחר שמחצית מחברי כיתת הכוננות המצומצמת של המושב לא היו בשבת. בשלב הראשון חבר כיתת הכוננות הדף את התקדמות המחבלים ביישוב עד שהגיעו 3 מחברי כיתת הכוננות של שלומית, בהובלת רבש"ץ היישוב. למרות שתפקידם היה להישאר ביישובם ולהגן עליו, הם יצאו לסייע בהגנת פרי גן, מכיוון שהם ידעו ששם ישנה כיתת כוננות קטנה מאד. 

לאחר שחלק מלוחמי כיתת הכוננות של שלומית נפצעו בקרב עם המחבלים הם ביקשו סיוע, ובעקבות כך הגיעו במספר גלים עוד מחברי כיתת הכוננות של שלומית לפרי גן וחברו אליהם. בשלב מסוים נותרו רק 2 מחברי כיתת הכוננות בשלומית. חבר נוסף בכיתה, בכור סויד, שלא היה בשלומית באותה שבת, יצא מהמושב שובה לכיוון פרי גן כדי לסייע לחבריו לאחר ששמע שנפצעו, וליד צומת מגן הוא נקלע למארב של מחבלי חמאס ונורה למוות. המחבלים היו מצוידים ברובי סער ואף ברימונים, רקטות RPG ומטענים שאותם הטילו על חברי כיתת הכוננות. כתוצאה מהקרבות הקשים, שארכו כ-5 שעות, נהרגו 2 מחברי כיתת הכוננות של שלומית, אביעד כהן וראובן שישפורטיש ו-4 נפצעו, כמו כן נהרג השוטר אבי צידון ונפצע שוטר מהכוח הראשוני שהגיע.

בסיום הקרב, המחבלים שככל הנראה לא ציפו להתנגדות עיקשת בפרי גן, עזבו את המושב על אופנועים, וכאשר כוחות צה"ל הגיעו למקום המחבלים כבר לא היו שם.

== ראו גם ==
* קרב יתד

==קישורים חיצוניים==
* 
* 

== הערות שוליים ==

קטגוריה:חמאס: פיגועים
פרי גן
קטגוריה:חבל שלום
פרי גן
תכלת הוצאה לאור

תכלת הוצאה לאור היא חברת הוצאת ספרים לאור ישראלית מבית סטימצקי.

== תיאור ==
החברה הוקמה בשנת 2016 על ידי סטימצקי 2005 בע"מ והיא מוציאה לאור ספרות תרגום ומקור במספר סוגות: מתח, מדע, פסיכולוגיה, וספרים לפעוטות, לילדים ולנוער. ההוצאה מדפיסה כ-80 כותרים חדשים סך הכל בשנה.<ref></ref> בין היתר, הוציאה את ספריהם של בוני גרמוס, ג'ניפר איגן, מישקה בן דוד, נטע חוטר, נלסון דה מיל, יפתח רייכר עתיר, ג'ודי פיקו וכן הוצאה מחדש של סדרת מר וגברת.<ref></ref>

באתר ההוצאה מוצגים הספרים שהוציאה והיא מאפשרת רכישה מקוונת של ספריה דרך אתר סטימצקי.

=== אנשי מפתח בהוצאה ===
* שחר ולר - מנכ"ל
* מיכל קובזמן - עורכת ראשית

== קישורים חיצוניים ==
* 
* 

== הערות שוליים ==

קטגוריה:הוצאות ספרים בישראל
קטגוריה:ישראל: חברות שהוקמו ב-2016
דונה דה לורי

דונה דה לורי (באנגלית: Donna De Lory; נולדה ב-10 בספטמבר 1964) היא זמרת, רקדנית ופזמונאית אמריקאית. בתור בת למשפחה מוזיקלית, דה לורי מופיעה מגיל צעיר.<ref name=":0"></ref> היא השתתפה באלבומים של מוזיקאים כדוגמת קארלי סימון, ריי פארקר ג'וניור , קים קארנס, סנטנה, מרטיקה , לורה ברניגן, בלינדה קרלייל, סלינה, בט מידלר, בארי מנילו, מילן פארמר, אלישה ומדונה.<ref name=":0" /> דה לורי ליוותה את מדונה כזמרת ורקדנית בכל הופעה שאירעה בסיבוב ההופעות "Who's That Girl World Tour" בשנת 1987,<ref></ref> ועד לסיבוב ההופעות "Confessions Tour" בשנת 2006.<ref name=":1"></ref> ההופעה שלה עם מדונה בלייב ארת' 2007 בלונדון הייתה שיתוף הפעולה המקצועי האחרון שלהן עד כה.<ref></ref>

== ביוגרפיה וקריירה ==
דונה דה לורי נולדה בקלבסאס, קליפורניה למפיקה והמוזיקאית אל דה לורי ומרי הלין סונצ'יני.<ref></ref>

דה לורי זכתה להצלחה כזמרת הרקע של מדונה. ב-1985, גרדנר קול, בן זוגה לשעבר של דה לורי, כתב את השיר "Open Your Heart" שמדונה הקליטה מאוחר יותר. באותה תקופה ההנהלה של מדונה חיפשה חומרים לאלבום True Blue שלה, וקול הציג שלושה שירים, כולל "Open Your Heart". המנהל של מדונה שמע את השיר וחשב שזה יהיה להיט עבור מדונה, אז הוא ביקש מקול להקליט מחדש את השיר בקול נשי.<ref></ref> דה לורי הקליטה את השיר, וקול הגיש את ההקלטה למפיק של מדונה פטריק לאונרד. מדונה האזינה להקלטה והחליטה להקליט את השיר. לאונרד אהב את קולה של דה לורי ושכר אותה בתור זמרת רקע בפרויקטים עתידיים שהפיק.<ref name=":1" /> כשמדונה חיפשה זמרי רקע לסיבוב ההופעות שלה "Who's That Girl World Tour" ב-1987, דה לורי ביקשה מלאונרד לקחת אותה לאודישנים.<ref></ref> בהמשך לכך, התקבלה לתפקיד והייתה שותפה עד לסיבוב ההופעות "Confessions Tour" בשנת 2006.<ref name=":1" />

== דיסקוגרפיה ==
=== אלבומי אולפן ===
* 1992: Donna DeLory
* 2000: Bliss
* 2002: 
* 2003: In the Glow
* 2004: The Lover & the Beloved
* 2006: Sky Is Open
* 2009: Sanctuary
* 2013: The Unchanging
* 2015: Elixir: Songs of the Radiance Sutras
* 2018: Here in Heaven
* 2021: Gone Beyond

== פילמוגרפיה ==
=== סרטי קולנוע ===
* 1991: "במיטה עם מדונה"
* 2001: "נשות הלילה"
* 2005: "אני הולכת לספר לכם סוד"

==קישורים חיצוניים==

== הערות שוליים ==

קטגוריה:מוזיקאיות אמריקאיות
קטגוריה:רקדניות אמריקאיות
קטגוריה:זמרות אמריקאיות
קטגוריה:פזמונאיות אמריקאיות
קטגוריה:אמריקאיות שנולדו ב-1964
פט מקארתי

פטריק מקארתי (באנגלית: Pat McCarth) הידוע בתור פט מקארתי הוא מפיק מוזיקלי אירי, שעבד עם אמנים שונים, כולל הווטרבויז, Counting Crows, אר.אי.אם. ו-U2.<ref name=":0"></ref>

== קריירה ==
ב-1998, הוא החליף את סקוט ליט כמפיק הראשי של להקת אר.אי.אם. והיה שותף להפקה של שלושה מאלבומיה Up, וכן את פסקול הסרט "איש על הירח" (1999);<ref name=":0" /> מקארתי שימש בעבר כטכנאי קול ב-Monster ו-New Adventures in Hi-Fi של הלהקה.<ref name=":0" /> בשנת 2007 הוכרז שאלבום האולפן הארבעה-עשר שלה, Accelerate, יופק על ידי ג'קנייף לי ולא מקארתי.<ref></ref> מקארתי גם אחראי על המיקס של האלבום Ray of Light מאת הזמרת-יוצרת האמריקאית מדונה.<ref></ref>

בהמשך הקריירה שלו, הוא תרגם לשפה האנגלית את השיר היפני הפופולרי "", שהוקלט בהמשך בידי כריסטינה וי.<ref></ref>

== קישורים חיצוניים ==

== הערות שוליים ==

קטגוריה:מוזיקאים אירים
קטגוריה:מפיקים מוזיקליים
קטגוריה:טכנאי קול
טד ג'נסן

טד ג'נסן (באנגלית: Ted Jensen; נולד ב-19 בספטמבר 1954) הוא מהנדס מאסטרינג אמריקאי, הידוע בזכות עבודתו על יצירות מוזיקליות רבות, כולל Hotel California של האיגלס, American Idiot של גרין דיי, Ray of Light של מדונה ו-Come Away with Me של נורה ג'ונס.<ref name=":2"></ref>

== ביוגרפיה ==
טד ג'נסן נולד לקארל ומרגרט (אנינג) ג'נסן, שניהם היו מוזיקאים.<ref name=":0"></ref> קארל למד באוניברסיטת ייל.<ref></ref> מרגרט למדה באוברלין קולג' בקונסרבטוריון ובמכללת סקידמור והייתה גם טייסת.<ref name=":0" /> קרל ומרגרט נפגשו ברכבת בזמן שהלכו לסדנת מקהלה. לטד יש אח אחד, ריק, ושתי בנות, קריסטן וקים. בזמן שלמד בתיכון, ג'נסן בנה ציוד סטריאו וציוד הקלטה משלו והחל להקליט להקות מקומיות הן באולפן והן באירועים חיים. במהלך תקופה זו, הוא הקליט מספר הופעות עבור התזמורת הסימפונית של ייל בוולסי הול בניו הייבן וכן פגש את מארק לוינסון, שהקים חברת ציוד שמע.<ref></ref>

ג'נסן הצטרף ללוינסון וסייע בתכנון וייצור של כמה מהמוצרים המוקדמים של מארק לוינסון מערכות אודיו . בשנת 1975, ג'נסן עזב לאחר שש שנים עם לוינסון כדי להתחיל את קריירת המאסטרינג שלו בניו יורק עם סטרלינג סאונד.<ref></ref><ref></ref> האולפנים מוקמו בעבר בניו יורק, בקומה העליונה של שוק צ'לסי ברובע המיטפקינג.<ref></ref>

== קריירה ==
מאז 1976, ג'נסן זכה ב-16 זוכי פרסי גראמי בקטגוריות "הקלטת השנה", "אלבום השנה" וגם "האלבום הלא קלאסי המעובד הטוב ביותר".<ref name=":1"></ref>

בשנת 2002, מהדנסי מאסטרינג היו זכאים לקבל את הפרס גם כן.<ref name=":1" /> ג'נסן עבד על אלבומים שזכו להצלחה בין-לאומית כדוגמת Come Away with Me של נורה ג'ונס, Fallen של אוונסנס, American Idiot ו-21st Century Breakdown של גרין דיי, The Devil Put Dinosaurs Here של אליס אין צ'יינס ו-Ray of Light של מדונה.<ref name=":2" />

==קישורים חיצוניים==
* 

== הערות שוליים ==

קטגוריה:זוכי פרס גראמי
קטגוריה:מוזיקאים אמריקאים
קטגוריה:אמריקאים שנולדו ב-1954
סבב הטניס העולמי לנשים של ITF

לוגו סבב הטניס העולמי לנשים של ITF (באנגלית: ITF Women's World Tennis Tour), שנקרא בעבר מעגל נשים ITF (באנגלית: ITF Women's Circuit), הוא סדרה של טורנירי טניס מקצועיים המנוהלים על ידי הפדרציה הבינלאומית לטניס לשחקניות טניס מקצועניות.

== היסטוריה ==
הסבב משמש כמעגל התפתחותי לסבב ה-WTA, המנוהל על ידי התאחדות הטניס לנשים (WTA). ישנם כמה מאות טורנירי ITF לנשים מדי שנה, הפרוסים על פני כל שש היבשות, עם פרסים כספיים הנעים בין 15,000 ל-100,000 דולר ארצות הברית.<ref></ref> שחקניות המצליחות במעגל הנשים של ITF צוברות מספיק נקודות כדי להיות זכאיות להגרלת מוקדמות או כניסה להגרלה הראשית לטורנירי WTA.

עד 2011 מעגל הנשים של ITF היה רמה מתחת לסבב ה-WTA הראשי, אבל ב-2012 ה-WTA הציג רמת ביניים, טורנירי WTA 125.

בשנת 2019 בוצעו רפורמות במעגל הטניס לנשים, ששינו את שמו לסבב הטניס העולמי של ITF והוא ישמש כמסלול השחקניות בין משחק הג'וניור לרמות העילית של הטניס המקצועני.

השקת הסבב היא שיאה של שורה של רפורמות של ITF שנועדו לתמוך בשחקניות צעירות ומוכשרות בהתקדמותן למשחק הבכיר ולמקד את כספי הפרסים ביעילות לטורנירים מקצועיים כדי לאפשר ליותר שחקניות להתפרנס כמקצועניות.<ref></ref>

== קישורים חיצוניים ==
* 
* [http://www.itftennis.com/womens/ אתר רשמי]

== ראו גם ==
* גביע בילי ג'ין קינג
* טניסאיות נבחרת גביע הפדרציה של ישראל

== הערות שוליים ==

*
קטגוריה:ספורט
קטגוריה:טניס
קטגוריה:ספורט נשים
קטגוריה:תחרויות טניס
ניקי האריס

ניקי האריס (באנגלית: Niki Haris; נולדה ב-17 באפריל 1962) היא זמרת ורקדנית אמריקאית מסוגת פופ, R&B, מוזיקת דאנס וג'אז.<ref name=":0"></ref> היא הייתה אחת מזמרות הליווי של מדונה מ-1987 עד 2001, והסולנית הראשית במגוון סינגלים של בתחילת שנות ה-90.<ref name=":0" />

שירה "Do Anything" עם Natural Selection דורג במקום השני במצעד הבילבורד הוט 100.<ref name=":1"></ref>

== ביוגרפיה וקריירה ==
האריס נולדה בשם ג'ינה ניקול הייר בבנטון הארבור, מישיגן ב-17 באפריל 1962, בתו של אמן הג'אז המועמד לפרס גראמי ג'ין האריס .<ref></ref> היא למדה בקולג' בדרום קליפורניה לפני שפתחה בקריירת שירה בפארקי שעשועים ומועדונים באזור קליפורניה. האריס ילדה בת, ג'ורדן אן, ב-2003.<ref name=":0" /> היא הייתה חלק מהצוות של מדונה והחלה לעבוד עימה בסיבוב ההופעות שלה "Who's That Girl World Tour".<ref name=":0" /> היא השתתפה בסרט התיעודי "במיטה עם מדונה" (1991), העוסק במאחורי הקלעים וצילומי הבמה שהוקלטו ב-"Blond Ambition World Tour".<ref></ref>

היא השתתפה בווידאו קליפים של "Vogue" ו-"Music". יחד עם הזמרת דונה דה לורי, האריס סיפקה שירת רקע לרבים משיריה של מדונה, השתתפה במספר רב של הופעות מוקלטות ומשודרות שלה, והשתתפה בארבעה מתוך תשעת סיבובי ההופעות שלה.<ref name=":0" /> היא שיתפה איתה פעולה באלבומים ופסקולים שונים כדוגמת Like a Prayer, I'm Breathless, The Immaculate Collection, Erotica, Bedtime Stories, Something to Remember ו-Ray of Light.<ref name=":0" />

הקריירה של האריס כזמרת ראשית החלה כשהוציאה בשנת 1991 את "What's It Gonna Be" עם ג'ליבין. הוא דורג במקום השני במצעד שירי הדאנס קלאב. באותה השנה, הוציאה את "Do Anything" עם Natural Selection שדורג במקום השני במצעד הבילבורד הוט 100.<ref name=":1" /> להיטים נוספים כמו "" ו-"" פורסמו בהמשך.<ref></ref><ref></ref>

בשנת 2016 הקליטה עם דונה דה לורי את שירה של מדונה, "Rain".<ref name=":2" /> מיני-אלבום רמיקסים פורסם בהמשך לכך.<ref name=":2"></ref>

== דיסקוגרפיה ==
=== אלבומים ===
* Live in Switzerland <small>(ג'אז)</small>
* Niki Haris Live <small>(ג'אז)</small>
* Niki Haris and Friends <small>(ג'אז)</small>
* The Beginning <small>(גוספל)</small>
* Dance <small>(דאנס-פופ)</small>

==קישורים חיצוניים==

== הערות שוליים ==

קטגוריה:רקדניות אמריקאיות
קטגוריה:רקדנים אמריקאים
קטגוריה:זמרות אמריקאיות
קטגוריה:נשים אמריקאיות במאה ה-21
קטגוריה:אמריקאיות שנולדו ב-1962
קורינה בראון

קורינה בראון (באנגלית: Corinna Brown; נולדה ב-24 בדצמבר 1998) היא שחקנית אנגליה. היא ידועה בתפקידה כטארה ג'ונס בסדרת הטלוויזיה "עוצר נשימה" המשודרת בנטפליקס.

== חיים מוקדמים וקריירה ==
בראון נולדה בוולת'אם פורסט. היא החלה להופיע בילדותה, נרשמה לשיעורי ריקוד ולאחר מכן גם לשיעורי תיאטרון בבית הספר המקומי לתיאטרון ולקולנוע אנה פיורנטיני. באמצעות זה, היא הופיעה במופעים מגוונים ב-Hackney Empire והייתה חתומה על הסוכנות שלהם. בראון הופיעה גם עם חברת הנוער של האקדמיה המלכותית לאמנות הדרמה. היא שיחקה בפרסומות ועשתה את הופעת הבכורה שלה בטלוויזיה בסרט ה-BBC Three מ-2012, "My Murder" עם ג'ון בויגה. היא גם הופיעה בספין-אוף של ערוץ דיסני, "אפילו יותר אברמור".<ref name= revamp></ref><ref name= sctr></ref>

בראון נרשמה לבית הספר למשחק East 15, וסיימה את לימודיה ב-2020. היא התמחתה במשחק ובקרב במה. לאחר שלמדה ב-East 15, היא הוחתמה ל-MacFarlane Chard.<ref name= revamp/>

לאחר שסיימה את בית הספר לדרמה, בראון גילמה את סוואנהילד בקופליה בתיאטרון ניו ויק. לאחר מכן חזרה לטלוויזיה וגילמה את טארה ג'ונס בסדרת הטלוויזיה של נטפליקס, "עוצר נשימה",<ref name= sctr/> שעונתה הראשונה שודרה ב-2022 ועונתה השנייה ב-2023.<ref></ref> היא גם הופיעה בתפקיד אורח בתור צ'לסי קרייג בפרק של אופרת הסבון הרפואית הבריטית "רופאים".<ref name="Doctors"></ref>

== פילמוגרפיה ==
{| class="wikitable"
|+
!שנה
!פרויקט
!תפקיד
!הערות
|-
|2012
|"My Murdar"
|נאשאונה
|סרט טלוויזיה
|-
|2017
|"Daphne"
|בחורה באוטובוס
|
|-
|2020
|"The Show Must Go Online"
|מסלה
|פרק אחד
|-
|2022
|"רופאים"
|צ'לסי קרייג
|פרק אחד
|-
|2022–הווה
|"עוצר נשימה"
|טארה ג'ונס
|תפקיד ראשי
|}

== תיאטרון ==
{| class="wikitable"
|+
!שנה
!פרויקט
!תפקיד
!הערות
|-
|2022
|"קופליה"
|סוואנדהילד
|תיאטרון ניו ויק, ניוקאסל אנדר ליים
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה בריטים
מייקל ברדפורד

מייקל ברדפורד (באנגלית: Michael Bradford; נולד ב-1961) הוא מוזיקאי אמריקאי. כיליד דטרויט, מישיגן, הוא ידוע בעיקר כגיטריסט בס אך גם מנגן בגיטרה וקלידים, ופעל בצורה נרחבת בהפקה והנדסה מוזיקלית. בין היתר, ברדפורד עבד עם מדונה, יאנגסטאון , קיד רוק, אנקל קראקר ובמוזיקה לסרטים.<ref name=":0"></ref>

בהמשך, הפך לגיטריסט של The Felons Club וניתן לשמוע אותו באלבום הבכורה שלה, Welcome to the Club.<ref></ref>

== ביוגרפיה וקריירה ==
הוא נולד וגדל במזרח דטרויט, אזור שהיה בעבר שכונת פועלים יציבה, אך הידרדר במהירות לאחר המהומות הסוערות של העיר ב-1967.<ref></ref>

במהלך הקריירה שלו עבד עם אמנים רבים ממישיגן, ביניהם אניטה בייקר , ארל קלוג וגרג אלכסנדר שהיו כולם מאזור דטרויט. בהמשך לכך, גילה עניין ריק נואלס בברדפורד. הוא גייס אותו ליצור מוזיקה בהשראת סוגת האלקטרוניקה, ששימשה כאבן דרך למפגשים של כתיבת שירים שריק ערך עם מדונה. חלק מהשירים הללו נערכו והפכו לחלק מאלבומה של מדונה מ-1998 Ray of Light.<ref></ref><ref></ref> לפני כן, ברדפורד עבד עם סטיבן בריי ויצר שירים לאלבום בשם In the Beginning, אוסף של שירים שנכתבו בידי מדונה ובריי לפני שמדונה הפכה לאמנית בין-לאומית.<ref></ref> מדונה התחבבה על ברדפורד, כיוון שהיה ממדינת הולדתה, מישיגן, והחלה לקרוא לו "דטרויט מייק", כינוי שדבק בו לאורך הקריירה שלו.<ref name=":0" />

בין היתר, עבר עם אמנים ויוצרים כדוגמת פול בקמסטר,<ref></ref> קיד רוק,<ref></ref> ודיפ פרפל.<ref></ref> ברדפורד יוצר מוזיקה לסרטי קולנוע ותוכניות טלוויזיה כדוגמת "סינדרלה 2: חלומות מתגשמים" (2002), "משימה בלתי אפשרית 2" (2000) ו"האנה מונטנה" (2006–2011).<ref name=":0" /> בשנת 1998 הוציאה הזמרת מדונה את אלבום האולפן השמיני שלה, Ray of Light; הוא היה אחראי על התכנות שלו.<ref></ref> בשנת 2005 הוציאה הלהקה דיפ פרפל את אלבום האולפן השמונה-עשר שלה, Rapture of the Deep, עליו ברדפורד היה חתום כאחד מיוצריו.<ref></ref>

==קישורים חיצוניים==

== הערות שוליים ==

קטגוריה:מוזיקאים אמריקאים
קטגוריה:גיטריסטים אמריקאים
קטגוריה:אמריקאים שנולדו ב-1961
קיזי אדג'ל

קיזי אדג'ל (באנגלית: Kizzy Edgell; נולד ב-15 באוגוסט 2002) הוא שחקן אנגלי. הוא ידוע בתפקידו כדארסי אולסון בסדרת הטלוויזיה "עוצר נשימה" המשודרת בנטפליקס.

== חיים מוקדמים ==
אדג'ל נולד ב-15 באוגוסט 2002 בוונדסוורת', דרום לונדון, אנגליה. הוא למד בבית ספר אורלינס פארק<ref></ref> ולמד פסיכולוגיה לפני שנכנס לתחום המשחק.<ref name="Yahoo!"></ref>

== קריירה ==
אדג'ל ערך את הופעת הבכורה שלו בטלוויזיה כדארסי אולסון, בסדרת הנעורים של נטפליקס, "עוצר נשימה" (2022–הווה), עיבוד לקומיקס מאת אליס אוזמן.<ref name="radio"></ref><ref></ref> דמותו של אדג'ל, דארסי, היא לסבית שמקיימת מערכת יחסים עם חברתה הטובה ביותר, טארה ג'ונס (קורינה בראון).<ref></ref><ref></ref> אדג'ל הופיע עם שאר השחקנים הראשיים של "עוצר נשימה", על השער של מגזין Attitude..<ref></ref>

== חיים אישיים ==
אדג'ל מזוהה כא-בינארי והשתמש אך ורק בכינויי הם.<ref></ref><ref></ref>

== פילמוגרפיה ==
{| class="wikitable"
|+
!שנה
!פרויקט
!תפקיד
!הערות
|-
|2022–הווה
|"עוצר נשימה"
|דארסי אולסון
|תפקיד ראשי
|-
|2023
|"Tudum"
|עצמו
|
|}

==קישורים חיצוניים==

== הערות שוליים ==

קטגוריה:בריטים שנולדו ב-2002
קרייג ארמסטרונג

קרייג ארמסטרונג (באנגלית: Craig Armstrong; נולד ב-29 באפריל 1959) הוא מלחין סקוטי של מוזיקה תזמורתית מודרנית, אלקטרוניקה וסרטים.<ref name=":0"></ref> הוא סיים את לימודיו באקדמיה המלכותית למוזיקה ב-1981, ומאז הלחין שירים עבור הלהקה השייקספירית המלכותית, התזמורת הסקוטית הלאומית והסינפונייטה של לונדון.<ref name=":0" />

הפסקול של ארמסטרונג לסרט "רומיאו וג'ולייט" (1996) מאת באז לורמן זיכה אותו בעיטור BAFTA להישגים במוזיקה לקולנוע ובאייבור נובלו .<ref name=":1"></ref> הוא שיתף פעולה בשנית עם לורמן בשני הסרטים הבאים שלו, "מולין רוז'" (2001) ו"גטסבי הגדול" (2013).<ref name=":1" /> הפסקול שלו עבור הראשון זיכה אותו בפרס "מלחין השנה" של מכון הסרטים האמריקאי לשנת 2001, פרס גלובוס הזהב בקטגוריית "הפסקול הטוב ביותר" ותואר נוסף מ-BAFTA.<ref name=":1" /> ארמסטרונג זכה בפרס גראמי עבור "הפסקול המקורי הטוב ביותר" בשנת 2004 עבור הסרט הביוגרפי "ריי" (2004).<ref></ref> קרדיטים נוספים ליצירותיו כוללים את "אהבה זה כל הסיפור" (2003), "מגדלי התאומים" (2006) מאת אוליבר סטון, "אליזבת: תור הזהב" (2007) ו"הענק הירוק" (2008).<ref name=":1" /> והבריחה הגדולה (2023).

==קישורים חיצוניים==
* 

== הערות שוליים ==

קטגוריה:ילידי 1959
קטגוריה:מלחינים סקוטים
קטגוריה:מלחינים מן המאה ה-20
קטגוריה:מלחינים מן המאה ה-21
קטגוריה:מוזיקאים סקוטים
קטגוריה:זוכי פרס באפט"א: אישים
קטגוריה:אמני מוזיקה אלקטרונית בריטים
קטגוריה:זוכי פרס גלובוס הזהב
קטגוריה:זוכי פרס גראמי
קטגוריה:מלחיני אופרה
קטגוריה:קצינים במסדר האימפריה הבריטית
קטגוריה:אמני וירג'ין רקורדס
סוזנה מלווין

סוזנה מלווין (באנגלית: Susannah Melvoin; נולדה ב-26 בינואר 1964) היא זמרת ופזמונאית אמריקאית. מלווין ידועה בעיקר בזכות הקשר שלה עם פרינס באמצע שנות ה-80.<ref></ref> מלווין מגיעה ממשפחה מוזיקלית והיא אחותה התאומה של המוזיקאית וונדי מלווין , אחותו של ג'ונתן מלווין (קלידן לשעבר בסיבוב הופעות עם הסמאשינג פאמפקינס),<ref name=":0"></ref> ובתו של פסנתרן הג'אז (ונשיא NARAS לשעבר) מייק מלווין .<ref name=":0" />

== קריירה ==
=== עבודתה עם פרינס ===
מלווין החלה לעבוד עם פרינס באמצע שנות ה-80 בעת שאחותה וונדי הייתה חלק מלהקתו. במהלך תקופה זו, מלווין זכתה להיות סולנית משותפת של אחד מהפרויקטים של פרינס: המשפחה . פרינס כתב את השיר "Nothing Compares 2 U" של הלהקה משנת 1985 על מלווין. הוא זכה להצלחה בשנת 1990 בביצועה של שינייד או'קונור.<ref></ref>

מאוחר יותר, מלווין הצטרפה להרכב המורחב של להקתו של פרינס – היא ביצעה קולות רקע באלבומו Parade ובשיר "Anotherloverholenyohead" משנת 1986.<ref></ref> היא עיצבה את הז'קט בעטיפת האלבום Dream Factory,<ref></ref> וקיבלה קרדיט על Sign o' the Times בכתיבת השיר "Starfish and Coffee".<ref></ref>

מלווין הייתה מאורסת לפרינס,<ref></ref> שכתב עליה כמה שירים.

=== עבודה מאוחרת יותר ===
מלווין עבד לאחר בתור סולנית רקע עבור אמנים כמו רוג'ר ווטרס, אריק קלפטון ומייק אולדפילד וביצע שירה באלבומים של וונדי & ליסה . היא הייתה שותפה לכתיבת שירים עבור הלהקה של אריק קלפטון ובעלה לשעבר דוויל ברמהול השני מ-Arc Angels.<ref></ref> בהמשך לכך, הייתה שותפה לכתיבת שירים שביצעה מדונה, כמו הרצועה הרביעית מ-, "Candy Perfume Girl", שנכתבה עם ויליאם אורביט.<ref></ref> זה היה אמור להיות . אורביט הציע למדונה את השירים שכתב עם מלווין, שלא קיבלה שום קרדיט או פיצוי. היא הצהירה כי , אך הוסיפה כי . באפל מיוזיק זוכתה בתור חלק מכותבי השיר.<ref></ref>

מחוץ לעולם המוזיקה, היא כיכבה בתפקידים קטנים או בתפקידי קמע בשלושה סרטים דלי תקציב, כולל Skin & Bone ו-Luster.<ref></ref><ref></ref>

== חיים אישיים ==
מלווין הייתה נשואה לדוויל ברמהול השני; לשניים נולדו שני ילדים והם נפרדו בשנת 2010.<ref name=":1"></ref> ברמהול החל במערכת יחסים עם רנה זלווגר בשנת 2012 והדבר סירבל בתקשורת את תהליך הגירושין.<ref name=":1" />

==קישורים חיצוניים==

== הערות שוליים ==

קטגוריה:זמרות אמריקאיות
קטגוריה:פזמונאיות אמריקאיות
קטגוריה:תאומים אמריקאים
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
מיי בלאדי ולנטיין

מיי בלאדי ולנטיין (באנגלית: My Bloody Valentine) היא להקת רוק אירית-אנגלית שהוקמה בדבלין ב-1983 ומורכבת משנת 1987 ואילך מהחברים המייסדים קווין שילדס (שירה, גיטרה, סמפלר) וקולם או סיוסויג (תופים, סמפלר), וכמו גם בילינדה בוצ'ר (שירה, גיטרה) ודבי גוג' (גיטרת בס). הלהקה נחשבת לאחת מהלהקות החלוצות בז'אנר המוזיקלי שוגייז.

בשנת 1988 הלהקה חתמה על חוזה על חברת התקליטים קריאיישן רקורדס . לאורך השנים הלהקה הפיקה מספר מיני-אלבומים שזכו להצלחה רבה, והאלבומים "Isn't Anything" (משנת 1988) ו-"Loveless" (משנת 1991). האלבום "Loveless" נחשב על ידי רבים ליצירת המופת הגדולה ביותר שלהם ולאחד מאלבומי הרוק הגדולים ביותר בכל הזמנים. עם זאת חברת התקליטים קריאיישן רקורדס בחרה לבסוף לסיים את שיתוף הפעולה עם הלהקה בשל עלויות הגדולות שהיו כרוכות בהפקת האלבום. ב-1992 הלהקה חתמה על חוזה עם חברת התקליטים איילנד רקורדס והפיקה עימם חומר רב שמעולם לא פורסם.

גוג' וסיוסויג פרשו מהלהקה בשנת 1995, ובשנת 1997 גם באוצ'ר פרש מהלהקה. לטענת שילדס, משום שלא הצליח ליצור בעצמו אלבום חדש מוצלח בעקבות ההצלחה הענקית של האלבום "Loveless", שילדס בודד את עצמו ולטענתו הוא "השתגע". בשנת 2007 הלהקה התאחדה ולקחה חלק בסבב הופעות בין-לאומי. ב-2012 הלהקה הוציאה לשווקים את אלבום האוסף "EP's 1988–1991". בשנת 2013 יצא לשווקים אלבום האולפן השלישי של הלהקה "m b v" ובמקביל הלהקה ערכה שוב סבבי הופעות נוספים.

== חברי הלהקה ==

=== בהווה ===
* קווין שילדס – שירה, גיטרות, סמפלר (1983–1997, 2007–הווה)
* קולם או סיוסויג – תופים, סמפלר (1983–1995, 2007–הווה)
* בילינדה בוצ'ר - שירה, גיטרות (1987–1997, 2007–הווה)
* דבי גוג' – גיטרת בס (1985–1995, 2007–הווה)

=== מוזיקאים שהצטרפו לסבבי ההופעות ===
* אנה קווימבי – חליל (1991–1992)
* ג'ן מאקרו – קלידים, גיטרות (2013–הווה)

=== חברים לשעבר ===
* דייוויד קונווי – שירה (1983–1987)
* סטיבן אייברס – גיטרה (1983–1984)
* מארק רוס – גיטרת בס (1984)
* פול מרטאג – גיטרת בס (1984–1985)
* טינה דורקין – קלידים (1984–1985)
* ג'ו בייפילד – שירה (1987)

=== ציר זמן ===

== דיסקוגרפיה ==
* 1988 – Isn't Anything 
* 1991 – Loveless 
* 2013 – m b v 

== גלריית תמונות ==
<gallery widths="250px" heights="180px">
קובץ:Bilinda_Butcher_(cropped_2).jpg|בילינדה בוצ'ר בהופעה ב-1989
קובץ:Kevin_Shields.jpg|ימין|ממוזער|קווין שילדס בהופעה ב-1989
קובץ:Bilinda_Butcher_(2008).jpg|בילינדה בוצ'ר ודבי גוג' מופיעות ב-2008
קובץ:MBV_2008.jpg|הופעה חיה של הלהקה ב-2008
</gallery>

== קישורים חיצוניים ==

* 

== הערות שוליים ==

קטגוריה:אמני איילנד רקורדס
קטגוריה:להקות רוק אלטרנטיבי
קטגוריה:להקות איריות
קטגוריה:להקות רוק איריות
טוד בוהלי

טוד בוהלי (נולד ב-20 בספטמבר 1973) הוא איש עסקים ומשקיע אמריקאי. הוא מייסד שותף, יו"ר, מנכ"ל וחבר השליטה באלדרידג' תעשיות, חברת אחזקות <ref></ref> שנמצאת בגריניץ', קונטיקט .<ref name=":2"></ref> הוא גם המנכ"ל הזמני של איגוד העיתונאים הזרים בהוליווד<ref name=":0"></ref> ובעל מניות משותף ויו"ר מועדון הכדורגל צ'לסי <ref></ref> ומועדון הכדורגל RC שטרסבורג מליגת העל הצרפתית תחת BlueCo . <ref></ref>

== הערות שוליים ==

==קישורים חיצוניים==

קטגוריה:אנשי עסקים אמריקאים
קטגוריה:בוגרי מכללת ויליאם ומרי
קטגוריה:בוגרי בית הספר לכלכלה של לונדון
קטגוריה:אמריקאים שנולדו ב-1973
בומביי (מדינה)

מדינת בומביי (באנגלית: Bombay State; בהינדי: बॉम्बे राज्य; במראטהית: बॉम्बे संस्थान; בגוג'ראטית: બૃહદ મુંબઇ રાજ્ય) היא מדינה הודית לשעבר שהתקיימה בשנים 1950–1960. שטחי המדינה נכללים כיום במהראשטרה גוג'ראט וקרנאטקה.

ב-1 בנובמבר 1956 שונו גבולות מדינת בומביי במסגרת הארגון מחדש הכללי של מדינות הודו על פי קווים לשוניים, וצורפו אליה טריטוריות שונות, בהם מדינות סאורשטרה וקוץ'. ב-1 במאי 1960, מדינת בומביי פוצלה בין גוג'ראט, בעלת אוכלוסייה דוברת גוג'ראטית ומהראשטרה, עם אוכלוסייה דוברת מראטהית.<ref></ref>

== היסטוריה ==
מדינת בובמביי והארגון מחדש של 1956: ב[[אדום אזורים שהיו חלק מהמדינה ונותרו חלק ממנה. בירוק האזורים שהועברו אליה מהיידראבאד, בכחול אזורים שהועברו אליה ממאדהיה פרדש, בצהוב וכתום מדינות קוץ' סאושטרה שסופחו למדינת בומביי. האזורים בוורוד בהיר הועברו למייסור וראג'סטן]]
בתקופת הראג' הבריטי, מרבית מהחוף המערבי של הודו היו תחת שלטון בריטי ישיר כחלק מנשיאות בומביי. לאחר עצמאות הודו ב-1947 וכאשר הודו חולקה, נשיאות בומביי נותרה חלק מהודו, בעוד מחוז סינד הפך לחלק מפקיסטן. השטח שנותר בידי הודו הפך למדינת בומביי כאשר נכנסה חוקת הודו לתוקף ב-26 ביוני 1950. במדינה החדשה נכללו מדינות נסיכותיות שלא היו חלק מנשיאות בומביי הבריטית.<ref></ref>

כתוצאה מארגונן מחדש של מדינות הודו ב-1 בנובמבר 1956, הועברו המחוזות הדרומיים דוברי קאנדה ממדינת בומביי למדינת מייסור ואזור קטן בצפון הועבר לראג'סטן.<ref name="sorg1956"></ref> למדינת בומביי נוספו האזורים דוברי מראטהית של מדינת היידראבאד ומאדהיה פרדש, ומדינות סאושטרה וקוץ' דוברות הגוג'ארטית. בתקופה זו כונתה מדינת בומביי "מהא דובהאשי רג'יה", או "המדינה הדו-לשונית הגדולה".<ref name="fed"></ref>

בשנת 1956 המליצה הוועדה לארגון מחדש של המדינות, בניגוד לרצונו של ג'ווהרלל נהרו, על הקמת מדינה דו-לשונית למהרשטרה-גוג'אראט, כשבומביי משמשת כבירתה, בעוד שבדיונים בלוק סבהה ב-1955 דרשה מפלגת הקונגרס כי בומביי תהיה עיר-מדינה אוטונומית.<ref></ref> בבחירות 1957, תנועת סמיוקטה מהראשטרה התנגדה להצעות אלו, ועמדה על כך שבומביי תוכרז כבירת מהרשטרה.<ref></ref>

מדינת בומביי פוצלה למדינות מהראשטרה וגוג'ראט ב-1 במאי 1960.<ref></ref>

בעקבות הפגנות של תנועת סמיוקטה מהראשטרה שבהן נהרגו 107 בני אדם על ידי המשטרה, מדינת בומבי אורגנה מחדש על פי קווים לשוניים.<ref> Retrieved on 12 November 2008.</ref> אזורים דוברי גוג'ראטי של מדינת בומביי חולקו למדינת גוג'ראט בעקבות תנועת מהאגוג'ראט.<ref></ref>

== ממשל ופוליטיקה ==
מדינת בומביי ירשה את האספה המחוקקת של נשיאות בומביי, שהייתה בית מחוקקים דו-ביתי. במהלך ימיה של המדינה, כהנו בה שלושה ראשי שרים: ב. ג. קהאר (1946–1952), מורארג'י דסאי (1952–1957) וישוונטרו בלוונטרו צ'אוואן (1957–1960).

== קישורים חיצוניים ==

== הערות שוליים ==

*
קטגוריה:הודו: מדינות וטריטוריות איחוד לשעבר
קטגוריה:מדינות וטריטוריות שהוקמו ב-1950
קטגוריה:מדינות וטריטוריות שהתפרקו ב-1960
קטגוריה:מהאראשטרה
קטגוריה:גוג'ראט
נותי ליברמן

נחמן נתן (נוּתִי) ליברמן (נולד ב-12 בנובמבר 2000, י"ד בחשוון ה'תשס"א) הוא זמר-יוצר חרדי ישראלי, חסיד ברסלב.

== ביוגרפיה ==
נולד וגדל בביתר עילית להורים יוצאי צרפת. למד בישיבת "תורת חיים" ובישיבת הקיבוץ החסידית "אורייתא" בירושלים. בספטמבר 2023 נישא למילכה. מתגורר בביתר עילית.

== קריירה מוזיקלית ==
בינואר 2023 הוציא את הסינגל-קליפ הראשון שלו - "ים של דמעות". השיר זכה להצלחה רבה ונכנס לפלייליסט השבועי של כל תחנות הרדיו החרדיות, ואף לפלייליסט של תחנת גלגלצ. בנוסף, הסינגל זכה במקום השני בקטגוריית "שיר השנה" במצעדי המוזיקה של כיכר השבת ושל המחדש, ובמקום הרביעי במצעד של רדיו קול פליי, ושל רדיו קול ברמה.

ביוני 2023 הוציא את הסינגל-קליפ "לונה פארק". באוגוסט 2023 הוציא את הסינגל-קליפ "מילים". הסינגל זכה לביקורת חיובית, אך הקליפ שצורף לו ספג ביקורת שלילית.

בדצמבר 2023, בעיצומה של מלחמת חרבות ברזל, הוציא את הסינגל-קליפ "שדה עקרב".<ref></ref> מבקר המוזיקה נתנאל לייפר העניק לשיר ביקורת חיובית וכתב <ref></ref> באותו חודש הוציא את הסינגל "אחים". לייפר שוב העניק לשיר ביקורת חיובית וכתב <ref></ref>

בינואר 2024 הוציא את הסינגל "חפר", גם הוא בהקשר מלחמת חרבות ברזל. את השיר כתב ליברמן לצד אהרל'ה נחשוני שגם עיבד אותו. באותו חודש הוציא סינגל נוסף - "שבת".

במרץ 2024 הוציא את הסינגל השמיני שלו - "באת בסוף", העוסק בתקופת השידוכים שלו ובאירוסיו.<ref></ref> נתנאל לייפר שיבח את הסינגל וכתב <ref></ref>

== סגנון ==
בשונה מרוב הזמרים החסידים, ליברמן אינו מלחין שירים למילים מהמקורות, אלא מבצע שירים שהוא כותב בעצמו. לאור סגנון כתיבתו האישי והחשוף לעיתים, יש המכנים אותו 'חנן בן ארי החרדי'.

== הצלחה והוקרה ==
ליברמן הוא החסיד הראשון שנכנס לפלייליסט של תחנת הרדיו גלגלצ.

בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של ליברמן בשנה זו וכתב 

באותו חודש ליברמן נבחר על ידי צוות כתבי מגזין "קול פליי" לאחד מ-40 הצעירים המבטיחים במוזיקה היהודית.

באוקטובר 2023 זכה בתואר "תגלית השנה" במצעדי המוזיקה של כיכר השבת, בחדרי חרדים, המחדש, רדיו קול פליי, רדיו קול ברמה, ורדיו כאן מורשת.

== קישורים חיצוניים ==

* 
* 
* 
* [https://www.hidabroot.org/article/1183064 כוכב עולה: זה הזמר החדש שקיבל את התואר 'חנן בן ארי החרדי'] באתר הידברות, 19 ביוני 2023
* 
* 

== הערות שוליים ==

קטגוריה:זמרים-יוצרים ישראלים
קטגוריה:מלחינים ישראלים
קטגוריה:חסידי ברסלב
קטגוריה:ביתר עילית: אישים
קטגוריה:ישראלים שנולדו ב-2000
עששית

עששית הוא מכשיר תאורה נייד.

העששיות המודרניות מופעלות באמצעות סוללות ומכילות בדרך כלל נורות פלואורסצנט והן חסכונית יחסית. קל יחסית להשתמש בהן והן עמידות יחסית, אך הן הרבה פחות בהירות מאשר עששיות המבוססות על פרופאן או דלק נוזלי.

לאורך ההיסטוריה האנושית נעשה שימוש רב בעששיות, ורובן היו פשוטות למדיי והן הכילו בדרך כלל נרות. אותן העששיות עם הנרות מפיקות מקור אור חלש למדיי, וחייבים לוודא שמשבי רוח לא יכבו לגמרי את הלהבה.

לאורך ההיסטוריה עששיות רבות היו חיוניות לאיתות ולתקשורת. בימי הביניים ספינות רבות נהגו להשתמש בעששיות על מנת לתקשר ביניהן. השימוש במנורות איתות להעברת מסרים מתוארך לכל המוקדם לאמצע המאה ה-19.

ישנם גם עששיות דקורטיביות עם מגוון רחב של עיצובים. חלקן תלויות על גבי מבנים, בעוד שעששיות אחרות ממוקמות על הקרקע.

בשנים האחרונות נוצרו עששיות שמוארות באמצעות לדים. 

== גלריית תמונות ==
<gallery widths="250px" heights="180px">
קובץ:OHM_-_Geburt_Christi_1e.jpg|עששית מהמאה ה-15 מגרמניה
קובץ:Lampião- lado d- Museu da Capitania de Ilhéus.jpg|עששית
קובץ:Kerosene lantern.jpg|עששית נפט
קובץ:Lamparina em miniatura- lado e-Museu da Capitania de Ilhéus.jpg|עששית מיניאטורית
קובץ:Tanzan jinja lanterns at balcony.jpg|עששיות מסורתיות במקדש ביפן
קובץ:Lanterns_in_Rishikesh.jpg|עששיות ברישיקש שבהודו, 2017
BLF_LT1_Lantern.jpg|עששית LED מתקדמת המופעל באמצעות סוללות ליתיום-יון אשר מכילה פיצ'רים מודרניים כמו חיבור USB-C וצבע אשר משתנה בהתאם לטמפרטורה, 2020
</gallery>

== ראו גם ==
* עששית נייר
* פנס

== קישורים חיצוניים ==

* 

קטגוריה:תאורה
קטגוריה:מנורות
קטגוריה:תאורה חשמלית
דיגי-ליסן

לוגו המצעד, דיגי-ליסן
דיגי-ליסן (באנגלית: DigiListan) היא תוכנית רדיו שוודית ב-SR P3 האחראית על שידור הסינגלים המובילים הנמכרים ביותר בצורה אלקטרונית במחשבים, טלפונים ניידים וסוגים אחרים של נגני מדיה בשוודיה (מוזיקה דיגיטלית). הנתונים הסטטיסטיים נאספים באמצעות Nielsen SoundScan.<ref name=":0"></ref>

התוכנית שודרה לראשונה בינואר 2007 ומאז היא נחשבת לאחד מהמצעדים הרשמיים הפועלים בשוודיה.<ref name=":0" />

== שירי השנה במצעד ==
{| class="wikitable" style="margin-left: auto; margin-right: auto; border: none;"
!שנה
!שם
!אמנ/ית
|-
|2007
|"The Worrying Kind"
|ארק
|-
|2008
|"I Kissed a Girl"
|קייטי פרי
|-
|2009
|"Fairytale"
|אלכסנדר ריבאק
|-
|2010
|""
|שאקירה בהשתתפות פרשליגראונד
|-
|2011
|"What Are Words"
|כריס מדינה
|-
|2012
|"Euphoria"
|לורן
|-
|2013
|"Wake Me Up"
|אביצ'י
|-
|2014
|"Happy"
|פארל ויליאמס
|-
|2015
|"Lean On"
|מייג'ור לייזר בהשתתפות מו ודי ג'יי סנייק
|-
|2016
|"Faded"
|אלן ווקר
|-
|2017
|"Shape of You"
|אד שירן
|-
|2018
|"Without You"
|אביצ'י בהשתתפות סנדרו קוואצ'ה
|-
|2019
|"Shallow"
|ליידי גאגא ובראדלי קופר
|}

== הערות שוליים ==

== ראו גם ==
* סוורייטופליסטן

קטגוריה:מצעדי מוזיקה
אוסאמה מזיני

אוסאמה מזיני (שמו המלא בערבית: أُسامة عطيَّة أحمد المزيني; בתעתיק מדויק: אסאמה עטיה אחמד אלמזיני; 1966 – 16 באוקטובר 2023) היה טרוריסט פלסטיני, ממנהיגיו הבכירים של ארגון הטרור חמאס וחבר הלשכה המדינית של הארגון. בישראל התפרסם כמי שהיה אחראי על המשא ומתן בעניין עסקת שליט.

מזיני היה בעל תואר דוקטור בפסיכולוגיה ובריאות הנפש, כמו כן בעל תואר שני של אוניברסיטת עין שמס במצרים ותואר דומה מהאוניברסיטה האסלאמית בעזה.

==ביוגרפיה==
בדרשה שנשא ב-2006 ופורסמה, אמר מזיני כי האפיפיור בנדיקטוס ה-16 הוא "נאצי, יהיר, טיפש ופושע".

במהלך מבצע עופרת יצוקה (דצמבר 2008) איים מזיני על הצבא הישראלי מפני פלישה קרקעית לשטחי רצועת עזה והסביר שתושבי עזה ממתינים לאויב על מנת לקרעו לגזרים.

בין השנים 2011–2014 היה שר החינוך של ממשלת חמאס בעזה.

מזיני נהרג בסיכול ממוקד ב-16 באוקטובר במהלך מלחמת חרבות ברזל על ידי טילים של חיל האוויר ברצועת עזה.

==הערות שוליים==

קטגוריה:פעילי חמאס
קטגוריה:פעילי חמאס שנהרגו בידי ישראל
קטגוריה:בוגרי האוניברסיטה האסלאמית בעזה
קטגוריה:פלסטינים שנולדו ב-1966
קטגוריה:פלסטינים שנפטרו ב-2023
קטגוריה:פעילי חמאס שנהרגו ברצועת עזה במלחמת חרבות ברזל
קרב קיבוץ מגן

קרב קיבוץ מגן התרחש ב-7 באוקטובר 2023, במהלך מתקפת הפתע על ישראל. מחבלים המשתייכים לארגון הטרור חמאס חדרו לקיבוץ מגן הסמוך לדרום רצועת עזה, במטרה לבצע טבח בתושבי הקיבוץ ולחטוף מהם לרצועת עזה. חברי כיתת הכוננות של הקיבוץ ניהלו קרב עם המחבלים והצליחו לבלום אותם.

== רקע ==

== מהלך הקרב ==
בבוקרו של 7 באוקטובר הגיעו כעשרים מחבלים לגדר המערבית של הקיבוץ. מחבלים רכובים על שני אופנועים פוצצו את גדר הקיבוץ ואיפשרו את חדירת המחבלים לתוכו.

כיתת הכוננות של הקיבוץ, בהובלת רבש"ץ הקיבוץ ברוך כהן, ניהלה קרב יריות עם המחבלים, הצליחה לפגוע ברבים מהם ולהניס את השאר. הקרבות החלו בשעה שבע וחצי לערך, ונמשכו שעות אחדות, עד לנסיגת המחבלים.

תוך כדי הקרבות נפצע מירי אחד מחברי כיתת הכוננות. כהן ניסה לדרוס מחבלים ברכבו, אך נפגע מרקטת RPG. חבר נוסף בכיתת הכוננות נפצע בפלג גופו העליון מרסיסי RPG. הפצועים קיבלו טיפול ראשוני בשטח מרופאה שגרה בקיבוץ, שפינתה את שלושת הפצועים לקיבוץ רביבים.

כוחות צה"ל הגיעו לאזור לאחר כשבע שעות.

ב-8 באוקטובר נעשה ניסיון חדירה נוסף לקיבוץ, שנהדף עלי ידי כוחות צה"ל. ב-9 באוקטובר חברי הקיבוץ פונו לאזור ים המלח.

בקרב נחטף בדואי שעבד בקיבוץ, פרחאן אל קאדי בן 52 אב ל-11 תושב העיר רהט, קאדי חולץ במבצע של צה"ל מרפיח ב-27 באוגוסט 2024.

== קישורים חיצוניים ==
* 
* ע[https://www.edut710.org/locations/magen דויות חברי כיתת הכוננות], מיזם 710
* [https://www.blognardy.com/2023/10/2023.html עדותו של עידו יקיר, מפקד כיתת הכוננות], בלוגנרדי, 23 באוקטובר 2023

== הערות שוליים ==

קטגוריה:חמאס: פיגועים
מגן קיבוץ
קטגוריה:עוטף עזה
קטגוריה:מועצה אזורית אשכול
מגן (קיבוץ)
אשטנגה ויניאסה יוגה

ק. פטאבהי ג'ויס עם לארי שולץ. התמונה צולמה בסביבות אמצע שנות ה-80.
אשטנגה ויניאסה יוגה (באנגלית: Ashtanga vinyasa yoga) הוא סגנון יוגה הנחשב לפעילות גופנית שהפך לפופולרי בעקבות גורו היוגה ההודי ק. פטאבהי ג'ויס במהלך המאה העשרים. הסגנון מקודם ומופץ לעיתים קרובות כצורה דינמית של יוגה (האטה) הודית קלאסית.<ref></ref> ג'ויס טען שלמד את הסגנון ממורו טירומלאי קרישנהמצ'ריה. הסגנון נחשב לאנרגטי, עם תנועות הקשורות למערכת הנשימה. התנוחות האישיות (אסאנות ) מקושרות באמצעות תנועות זורמות (ויניאסה ).<ref></ref>

ג'ויס הקים את מכון המחקר שלו לאשטנגה יוגה ב-1948.<ref></ref> סגנון ההוראה הנוכחי נקרא "סגנון מייסור" , על שם העיר בהודו שבה נלמד התרגול במקור.<ref></ref> בזכות אשטנגה ויניאסה יוגה נוצרו סגנונות ספין-אוף שונים של פאוור יוגה . באופן מסורתי, תלמידי אשטנגה ויניאסה יוגה שיננו רצף ותרגלו אותו יחד מבלי להיות מובלים באמצעות מורה.

ב-2017 זכה טוהר הרוש במקום ראשון באליפות הארץ לנוער.<ref></ref><ref></ref>

== קישורים חיצוניים ==

* [http://www.ashtanga-yoga-germany.com/Ashtanga%20Yoga%20Germany%20Deutschland%20Ashtanga-Yoga-Germany.com%20Method%20Manju%20Pattabhi%20Jois.html אשטנגה יוגה – הבנת השיטה, ריאיון עם מנג'ו פטאבהי ג'ויס, באנגלית ובגרמנית (2009)]

== הערות שוליים ==

קטגוריה:יוגה
לורי גולדסטיין

לורי גולדסטיין (באנגלית: Lori Goldstein; נולדה ב-1 באוגוסט 1956) היא מעצבת אופנה אמריקאית, עורכת, מעצבת של "לוגו" מאת לורי גולדסטיין עבור QVC ,<ref></ref><ref></ref> ומחברת "לורי גולדסטיין: סטייל הוא אינסטינקט".<ref></ref> היא שיתפה פעולה לעיתים קרובות עם הצלמים סטיבן מייסל ואנני ליבוביץ', ויצרה מסעות פרסום ומאמרי מערכת ידועים.<ref></ref> היא גם הייתה הסטייליסטית הראשונה שחתמה ב-Art + Commerce, כיום חטיבה של IMG .

== חיים וקריירה ==
גולדסטיין נולדה בקולומבוס, אוהיו וקיבלה את עבודת האופנה הראשונה שלה במסגרת חוזה עם פרד סיגל בלוס אנג'לס. בזמן שליוותה את סיגל במסע קניות בניו יורק, היא החליטה לעבור לניו יורק כדי להשיק את קריירת האופנה שלה.<ref></ref> לאחר מכן היא החלה את עבודת העריכה שלה במגזין ואניטי פייר ו-Allure, כמו גם שיתפה פעולה עם אנני ליבוביץ' בסדרה של קמפיינים עם גאפ ואמריקן אקספרס והחלה את שותפותה עם סטיבן מייסל במספר פרויקטים, כולל פרסומת בהשראת "עמק הבובות" (1967) עבור ורסצ'ה.<ref></ref>

היא עיצבה קמפיינים למותגים כמו פראדה, דולצ'ה וגבאנה, הרמס, טיפאני ושות', ורסצ'ה, אלי טהרי, פנדי, איב סן-לורן, ורה וונג, BCBG מקס עזריה, רוברטו קוואלי, הארי וינסטון, ברברי, נינה ריצ'י וגם ולנטינו.<ref></ref> היא ערכה במגזינים כמו Elle, ווג והרפרס בזאר.<ref name=":0"></ref> בין מגזיני ווג נמנו ווג איטליה וגם ווג סין.<ref name=":0" />

גולדסטיין עבדה רבות עם מריו טסטינו, שותפה לשעבר לחדר, בעיצוב מודעות ורסצ'ה של מדונה מ-1995. כמו כן, אלבומיה Ray of Light ו-Something to Remember צולמו בידי טסטינו. גולדסטיין קיבלה את פרס VH1 לאופנה ומדיה עבור "הסטיילינג הטוב ביותר" של הקליפ "Take a Bow" מאת מדונה.<ref></ref><ref></ref>

== קישורים חיצוניים ==
* 

== הערות שוליים ==

קטגוריה:עיתונאי אופנה
קטגוריה:אנשי אופנה אמריקאים
קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:נשים אמריקאיות במאה ה-21
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
מוזיקת ג'אנגל

ג'אנגל (באנגלית: Jungle) הוא סוגה מוזיקלית הנגזרת ממוזיקת דאנס שהתפתחה מתוך סצנת הרייב הבריטית בממלכה המאוחדת בשנות ה-90 של המאה ה-20.<ref name=":0"></ref><ref name=":1"></ref> בנוסף לכך, נגזר הסגנון מתוך סוגה בשם ברייקביט הארדקור, המאופיינת בברייקביטים מהירים, בשילוב סינקופה, דגימות ואפקטים מסונתזים, בשילוב עם הבסים הכבדים והמלודיות הקוליות.<ref name=":1" /><ref name=":0" />

הסגנונות הנגזרים ממוזיקת הג'אנגל הם מוזיקת דאב, רגאיי ודאנסהול, כמו גם מוזיקת היפ הופ ופאנק. מפיקים רבים דגמו לעיתים קרובות חלק בשם "Amen break" או ברייקביטים אחרים מהקלטות פאנק וג'אז.<ref name=":1" /><ref name=":0" /> מוזיקת ג'אנגל הייתה מבשרת ישירה לסוגת הדראם אנד בייס שהפך לפופולרי באמצע שנות ה-90.<ref></ref>

== לקריאה נוספת ==
<div class="mw-content-ltr">
* Simon Reynolds, Energy Flash: Energy Flash: A Journey Through Rave Music and Dance Culture, Picador, 1998. ()
* Martin James, State of Bass: Jungle the story so far, Boxtree, 1997. ()
* Brian Belle-Fortune, All Crews: Journeys Through Jungle/Drum and Bass Culture, Vision, 2004. ()
</div>

== הערות שוליים ==

קטגוריה:דראם אנד בייס
קטגוריה:שנות ה-1990 במוזיקה
חוה הראלי

חוה הראלי (1917–2008) הייתה דיפלומטית ישראלית ששימשה כשגרירת ישראל בנוורבגיה ואיסלנד.<ref name="JTAUN"></ref>

==ביוגרפיה==
הראלי נולדה בשם אליאסברג בווינה, בהאימפריה האוסטרו-הונגרית ב-1917. היא למדה כלכלה במשך שנתיים באוניברסיטת וינה, ובין 1936 ו-1939 למדה בבית הספר לכלכלה של לונדון, וב-1945 עלתה לארץ.

הראלי הייתה חברה במשלחת הישראלית לאו"ם לפחות בין השנים 1958–1964.<ref name=":0">[https://www.jta.org/archive/member-of-israeli-delegation-elected-to-important-post-at-u-n article on her election to a UN committee]</ref> היא הייתה אחראית על העניינים החברתיים והכלכליים של המשלחת וכיהנה בוועדה הכלכלית של העצרת הכללית של האו"ם.<ref name=":0" /> הראלי שימשה גם כמתרגמת במשפטו של אדולף אייכמן.<ref name="Nizkor"></ref>

ב-1967 מונתה הראלי שימשה כסגנית נציגת קבע במשרד האו"ם בז'נבה.<ref name="GATT"></ref>

מ-1978 עד 1981 מונתה הראלי לשגרירת ישראל בנורווגיה ושגרירה לא תושבת באיסלנד.

הראלי הייתה בעברה חברת קיבוץ גלעד<ref name=":0" /> ומעולם לא הקימה משפחה.<ref></ref>

== הערות שוליים ==

קטגוריה:ישראליות ילידות אוסטריה
קטגוריה:ישראלים ילידי אוסטריה
קטגוריה:בוגרות אוניברסיטת וינה
קטגוריה:בוגרי אוניברסיטת וינה
קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:גלעד (קיבוץ): אישים
קטגוריה:שגרירות ישראל
קטגוריה:שגרירי ישראל באיסלנד
קטגוריה:שגרירי ישראל בנורווגיה
קטגוריה:ישראליות שנולדו ב-1917
קטגוריה:ישראלים שנולדו ב-1917
קטגוריה:ישראליות שנפטרו ב-2008
קטגוריה:ישראלים שנפטרו ב-2008
לאסלו קובר

לאסלו קובר (בהונגרית: László Kövér; נולד ב-29 בדצמבר 1959) הוא פוליטיקאי הונגרי ממייסדי מפלגת פידס שכיהן כיו"ר המפלגה בשנים (2000–2001) וכשר לשירותים מיוחדים בממשלתו הראשונה של ויקטור אורבן (1998–2000). מאז 2010 הוא מכהן כנשיא האספה הלאומית של הונגריה.

==ביוגרפיה==
הוא בוגר הפקולטה למשפטים ומינהל באוניברסיטת אטווש לוראנד. משנת 1984 עסק בהוראת מקצועות המשפט. בשנת 1986 עבד במשך מספר חודשים במכון למדעי החברה של הוועד המרכזי של מפלגת הפועלים הסוציאליסטית ההונגרית.

בסוף שנות ה-80 קיבל מלגה מקרן ג'ורג' סורוס. בשנת 1988 הוא היה אחד החברים המייסדים של איחוד הדמוקרטים הצעירים (פידס). בשנת 1990 נבחר לראשונה לאספה הלאומית מטעם מפלגתו. הוא שב ונבחר לאספה בבחירות בשנים 1994, 1998, 2002, 2006, 2010, 2014, 2018 ו-2023.

בשנים 1998–2000 כיהן בממשלתו של ויקטור אורבן כשר לשירותים מיוחדים. בשנים 2000–2001 היה יושב הראש בפועל של פידס. לאחר ניצחונה של פידס בבחירות לפרלמנט בשנת 2010, הוא נבחר לנשיא האספה הלאומית.

באפריל 2012, בעקבות התפטרותו של נשיא הונגריה פאל שמיט, קובר החזיק בתפקיד נשיא המדינה בפועל, עד להשבעתו של הנשיא החדש יאנוש אדר במאי 2012.

==קישורים חיצוניים==
* 

קטגוריה:פוליטיקאים הונגרים
קטגוריה:ילידי 1959